cyanic-selkie/wikianc huggingface dataset:
உசேன் ஓன்
அம்னோவின் பொதுச் செயலாளர்
ஆழமான தேசிய உணர்வுகளையும், அரசியல் பின்னணிகளையும் கொண்ட குடும்பத்தில் இருந்து துன் உசேன் ஓன் வந்தவர். அந்த அரசியல் பின்னணிகள் இவரையும் விட்டு வைக்கவில்லை. அரசாங்கப் பொதுச் சேவைகளில் இருந்து வெளியேறிய இவர் அரசியலில் ஈடுபடத் தொடங்கினார். 1949இல் தேசிய ஐக்கிய மலாய்க்காரர்கள் அமைப்பு என்று அழைக்கப்படும் அம்னோவில் சேர்ந்து, அதன் இளைஞர் அணியின் முதல் தலைவராகப் பொறுப்பு ஏற்றார்.
மலாயாவில் தேசிய ஐக்கிய மலாய்க்காரர்கள் அமைப்பை உருவாக்குவதில் துன் உசேன் ஓன் அவர்களின் தந்தையார் டத்தோ ஓன் ஜாபார் மிக முக்கிய பங்காற்றியுள்ளார். 1950இல் துன் உசேன் ஓன், அம்னோவின் பொதுச் செயலாளராகத் தேர்வு செய்யப்பட்டார். இருப்பினும் 1951இல், அம்னோவை விட்டு விலகி, தன் தந்தை டத்தோ ஓன் ஜாபார் உருவாக்கிய மலாயா விடுதலை கட்சியில் இணைந்தார்.
லண்டன் பயணம்
துன் உசேன் ஓன், மலாயா விடுதலை கட்சியில் சேர்ந்த காலத்தில், அக்கட்சியின் செல்வாக்கு குறைந்து வந்தது. இந்தக் கட்டத்தில் அவர் லண்டன் லிங்கன்ஸ் இன் (Lincoln's Inn) சட்டக் கல்லூரியில் சட்டம் பயில சென்றார். மாவழக்கறிஞர் பட்டத்தையும் (Barrister-at-Law) பெற்றார். நாடு திரும்பிய அவர் மலாயா, கோலாலம்பூரில் வழக்குரைஞராகச் சேவை செய்தார்.
அதன் பின்னர் இவர் பல ஆண்டு காலம் அரசியலில் ஈடுபடவில்லை. 1968ஆம் ஆண்டில், அப்போது பிரதமராக துன் அப்துல் ரசாக் உசேன், இவரை அம்னோவில் மறுபடியும் சேருமாறு கேட்டுக் கொண்டார். அதன் விளைவாக, 1969 மலேசியப் பொதுத் தேர்தலில் நின்று வெற்றி பெற்றார். தொடர்ந்து அவர் மலேசியக் கல்வி அமைச்சராக நியமிக்கப்பட்டார்.
பிரதமர் பதவி
மலேசிய அரசியலில் துன் உசேன் ஓன் மிகத் துரிதமான வளர்ச்சிகளைக் கண்டு வந்தார். 1973 ஆகஸ்ட் 13இல் துன் டாக்டர் இஸ்மாயில் அப்துல் ரஹ்மான் காலமானதையொட்டி, அவர் மலேசியாவின் மலேசிய துணைப் பிரதமராக நியமிக்கப்பட்டார்.
மூன்று ஆண்டுகள் கழித்து, 1976 ஜனவரி 15இல் அப்போதைய பிரதமர் துன் அப்துல் ரசாக் இரத்தப் புற்று நோய் காரணமாக லண்டனில் காலமானார். துன் அப்துல் ரசாக்கின் இறப்பிற்குப் பின்னர், துன் உசேன் ஓன் மலேசியாவின் பிரதமரானார்.
அந்நிய நாட்டு முதலீட்டாளர்களைக் கவருவதற்கு மலேசியாவின் அரசியல் நிலைத்தன்மையைச் சீராக வைத்திருப்பதில் துன் உசேன் ஓன் வெற்றி கண்டார். அவருடைய அயராத முயற்சியினால் அந்நிய நாட்டவர்களின் முதலீடும் பெருகியது. அவருடைய தலைமைத்துவத்தில் மலேசியா துரித வளர்ச்சி கண்டு வந்தது. எனினும், உடல்நிலை காரணமாக அவர் 1981 மே 15 ஆம் தேதி பிரதமர் பதவியில் இருந்து விலகினார்.
அரசியல் கொள்கை
துன் உசேன் ஓன், மலேசியாவின் பல்வேறு சமூகங்களுக்கிடையே ஒற்றுமையையும், புரிந்துணர்வையும் வளர்ப்பதில் வெற்றி கண்டதுடன், நாட்டின் வளர்ச்சிக்கும் பெரும் பங்காற்றியுள்ளார். நாட்டின் உள்விவகாரங்கள் தொடர்பாக முடிவுகளை எடுக்கும் போது அவர் பல்லின மக்களின் உணர்வுகளுக்கு முக்கியத்துவம் கொடுத்து, மிகவும் கவனமாக முடிவுகள் எடுத்தார்.
இராணுவத்தில் பணியாற்றிய காரணத்தினால், நேரத்தைக் கடைப்பிடிப்பதிலும், ஒழுக்கத்தைப் பேணுவதிலும் மிகவும் உறுதியாக இருந்தார். மிக மிக சுத்தமான அரசியல்வாதி என்று இன்றும் பாராட்டப்படுகிறார்.
அவர் மலேசியாவின் பத்திரிகைகளுக்கு அதிக சுதந்திரம் கொடுத்ததால், அவருடைய நிர்வாகம் அனைவராலும் பாராட்டப்பட்டது. நாட்டில் யார் இனப் பிரச்சினையைத் தூண்டினாலோ, எழுப்பினாலோ அவர்களுக்கு எதிராகக் கடும் நடவடிக்கை எடுப்பதில் துன் உசேன் ஓன் பின் ஒரு போதும் வாங்கியதில்லை.
குடும்பம்
துன் உசேன் ஓன் அவர்களின் தகப்பனாரின் பெயர் டத்தோ ஓன் ஜாபார். இவர் மலாயாவின் ஒரு விடுதலைப் போராட்டவாதி. அம்னோ எனும் தேசிய ஐக்கிய மலாய்க்காரர்கள் அமைப்பை உருவாக்கியவர். துன் உசேன் ஓனின் தாத்தா டத்தோ ஜாபார் ஹாஜி முகமட் என்பவர் ஜொகூர் மாநிலத்தின் முதலாவது முதலமைச்சர் ஆகும்.
இவருடைய தாயார் ஹனீம் ரொகாயா துருக்கியில் இருக்கும் ஸ்கார்சியா மாவட்டத்தைச் சேர்ந்தவர். துன் உசேன் ஓனின் மனைவியின் பெயர் சுகைலா நோ. டேவான் ராக்யாட்டின் முதல் சபாநாயகரும், முன்னாள் உள்துறை அமைச்சருமான டான் ஸ்ரீ ஹாஜி முகமட் நோ ஓமார் அவர்களின் புதல்விதான் சுகைலா நோ. துன் உசேன் ஓன், மலேசியாவின் இரண்டாவது பிரதமரான துன் அப்துல் ரசாக் உசேன், அவர்களின் மைத்துனர் ஆவார்.
துன் உசேன் ஓன் கண் மருத்துவமனை
பிரதமர் பதவியில் இருந்து விலகினாலும், அவர் தொடர்ந்து சமூகநலத் திட்டங்களில் அதிக அக்கறை காட்டி வந்தார். மலேசியாவில் மட்டும் அல்லாமல். உலகளாவிய நிலையில் பிரசித்தி பெற்று விளங்கும் கோலாலம்பூர் துன் உசேன் ஓன் கண் மருத்துவமனை உருவாக்கப்படுவதில் முக்கியப் பங்காற்றினார். இந்தக் கண் மருத்துவமனை உலகிலேயே மூன்றாவது பெரிய கண் மருத்துவமனையாகும்.
மாரடைப்பு காரணமாக அமெரிக்காவில் உள்ள சான் பிரான்சிஸ்கோ சீட்டோன் மருத்துவமனையில் 1990 மே 29இல் காலமானார். அப்போது அவருக்கு வயது 68. மலேசிய மக்களுக்கு அவர் ஆற்றி வந்த சேவை இன்னும் நாட்டு மக்களால் போற்றப்பட்டு வருகிறது. அவருடைய மகன் டத்தோ ஸ்ரீ ஹிஷாமுடின் உசேன் ஓன், தற்போது மலேசிய அமைச்சரவையில் தற்காப்பு அமைச்சராகப் பொறுப்பேற்றுள்ளார்.
வெளி இணைப்புகள்
பகுப்பு:1922 பிறப்புகள் பகுப்பு:1990 இறப்புகள் பகுப்பு:மலேசியப் பிரதமர்கள் பகுப்பு:மலேசிய அமைச்சர்கள் பகுப்பு:மலேசிய அரசியல்வாதிகள்‎ பகுப்பு:மலேசிய முசுலிம் அரசியல்வாதிகள்
திருத்தம் (திரைப்படம்)
திருத்தம் (Thirutham) என்பது 2007 ஆம் ஆண்டு வெளியான இந்திய தமிழ் காதல் பரபரப்புத் திரைப்படமாகும். பொன்ராமன் இயக்கிய இப்படத்தில் ஹரிகுமார், பிரியங்கா நாயர், மான்சி பிரிதம் ஆகியோர் முக்கிய வேடங்களில் நடித்தனர். மேலும் இதில் நாசர், ஆதித்யா, எம். எசு. பாசுகர், சுஜா வருணே, பிரியா, விஜய் பாபு, பாரதி ஆகியோர் துணை வேடங்களில் நடித்துள்ளனர். சுனி ஹரி தயாரித்த இப்படத்திற்கு, பிரவீண் மணி இசை அமைத்துள்ளார். படமானது 14 செப்டம்பர் 2007 அன்று வெளியானது.
தயாரிப்பு
போப்ரோ பிலிம்ஸ் பதாகையின் கீழ் தயாரிக்கபட்ட திருத்தம் படத்தின் வழியாக பொன்ராமன் இயக்குநராக அறிமுகமானார். தூத்துக்குடி (2006) படத்திற்குப் பிறகு இரண்டாவது முறையாக முக்கிய கதாபாத்திரத்தில் நடிக்க ஹரிகுமார் தேர்ந்தெடுக்கப்பட்டார். வெயில் படப் புகழ் பிரியங்கா நாயர், புதுமுகம் மான்சி பிரிதம் ஆகியோர் படத்தில் நடிக்கத் தேர்வு செய்யப்பட்டனர். ஜீவா ஒளிப்பதிவை மேற்கொண்டார். தூத்துக்குடி படத்துக்குப் பிறகு, ஹரிகுமாரும் இசை அமைப்பாளர் பிரவீன் மணி என இருவரும் இந்த படத்தில் ஒன்றாக பணியாற்றினர்.
இசை
திரைப்பட பின்னணி இசை, பாடல் இசை ஆகியவற்றை இசையமைப்பாளர் பிரவீண் மணி அமைத்தார். இசைப்பதிவில் ஐந்து பாடல்கள் உள்ளன. ரெடிப்.காமின் சரஸ்வதி சீனிவாஸ் பாடல்களுக்கு 5 நட்சத்திரங்களில் 2 நட்சத்திர மதிப்பீட்டை அளித்தார்.
வெளியீடு
இந்த படம் 14 செப்டம்பர் 2007 அன்று வேறு ஐந்து படங்களுக்கு போட்டியாக வெளியிடப்பட்டது.
கோலிவுட்டுடே.நெட் ஹரிகுமாரின் நடிப்பைப் பாராட்டியதுடன், இந்தப் படத்தை "நல்ல கதைக்களத்துடன் கூடிய சராசரி படம்" என்று அழைத்தது. ஒரு விமர்சகர் படத்தில் முன்னணி ஜோடியின் நடிப்பைப் பாராட்டினார். அதேசமயம் படத்தின் திரைக்கதையை விமர்சித்தார். மற்றொரு விமர்சகர் எழுதினார், "ஹரி பெரும்பாலான பாத்திரங்களை நன்கு ஏற்று நடிக்கிறார்", மேலும் இந்த படத்தை "சராசரிக்குக்கும் கீழே" என்று மதிப்பிட்டார். இந்த படத்திற்கு நான் அவநில்லை (2007), மன்மதன் (2004), கல்யாணராமன் (1979) ஆகியவற்றுடன் ஒற்றுமைகள் இருப்பதையும் அவர் குறிப்பிட்டார்.
குறிப்புகள்
பகுப்பு:இந்தியத் தமிழ்த் திரைப்படங்கள் பகுப்பு:2007 தமிழ்த் திரைப்படங்கள்
1726
1726 (MDCCXXVI) ஒரு செவ்வாய்க்கிழமையில் துவங்கிய ஒரு கிரிகோரியன் சாதாரண ஆண்டு ஆகும். 11 நாட்கள் பின்தங்கிய பழைய ஜூலியன் நாட்காட்டியில் இது சனிக்கிழமையில் ஆரம்பமானது.
முந்திரி குடும்பம்
பொதுவாக முந்திரி குடும்பம் அல்லது சுமாக் குடும்பம் என அழைக்கப்படும் அனகார்டியேசி, என்பது பூக்கும் தாவரங்களின் குடும்பமாகும், இதில் சுமார் 860 அறியப்பட்ட பேனங்களும், 83 இனங்களும் அடங்கும். முந்திரி குடும்ப உறுப்பினர்கள் உள் ஓட்டச்சதைக்கனியான பழங்களை விளைகின்றன. இவற்றில் பொதுவாக ஓலியோ - ரெசின் உள்ள பால் உண்டு. சிலவற்றின் பால் உடம்பில் பட்டால் கொப்புளிக்கும். முந்திரி குடும்பத்தில் ஏராளமான பேரினங்கள் அடங்கும், அவற்றில் பல பொருளாதார ரீதியாக முக்கியமானவை, குறிப்பாக முந்திரி ( அனகார்டியம் வகை), மாம்பழம், சீன அரக்கு மரம், மஞ்சள் மொம்பின், பெருவியன் மிளகு, விஷப் படர்க்கொடி, விஷ ஓக், சுமாக், கோடினஸ், மருலா, குவாச்சலேட் ஆகியவற்றை உள்ளடக்கியது. பிஸ்தாசியா ( பசுங்கொட்டை மற்றும் மாஸ்டிக் மரத்தை உள்ளடக்கியது) இப்போது சேர்க்கப்பட்டுள்ளது, ஆனால் முன்பு அது தனிக் குடும்பமாக பிஸ்டாசியாசியில் குறிப்பிடபட்டு வந்தது.
விளக்கம்
thumb| இந்தோனேசியாவின் பாண்டனில் உள்ள லானியா கிராண்டிஸ் இத்க் குடும்பத்தில் உள்ள மரங்கள் அல்லது புதர்கள், ஒவ்வொன்றிலும் தெளிவாகத் தோன்றாத சிறிய பூக்கள் உள்ளன. மேலும் இவற்றில் பிசின் அல்லது பால் உள்ளது. அது மிகவும் நஞ்சுத்தன்மையுடையதாக இருக்கலாம், கருப்பு நச்சு மரத்தில் இருப்பது போல சில நேரங்களில் கெட்டநாற்றம் வீசும். இக்குடும்ப தாவரங்களின் தண்டுகள், வேர்கள், இலைகளில் காணப்படும் கலன் இழையம் அமைப்பின் உள் இழைமப்பட்டையில் அமைந்துள்ள பிசின் கால்வாய்கள் இந்த குடும்பத்தின் அனைத்து உறுப்பினர்களின் சிறப்பியல்புகளாகும்.
இக்குடும்பத் தாவரங்கள் இலையுதிர் அல்லது மாறாப் பசுமை கொண்டவை. இலைகள் மாறியமைந்தவை (அரிதாக எதிர்). பெரும்பாலும் முழு இலைகள். சிலவற்றில் மூன்று பிரிவு இலையும், சிலவற்றில் ஒற்றைக் கூட்டு இலையும் உண்டு. இலையடிச் செதில்கள் கிடையாது.
இவற்றின் மலர்கள் கிளையின் அல்லது தண்டு இறுதியில் அல்லது இலை தண்டு சேரும் இடத்தில் கொத்து கொத்தாகக் கலப்பு மஞ்சரியாக வளரும். பெரும்பாலும் இந்த குடும்பத்தில், ஒருபால், இருபால் பூக்கள் கலந்து ஒரே கொத்தில் இருக்கும். புல்லி 3-5; அல்லி 3-5 பிரிந்தவை, தழுவு இதழமைப்புள்ளவை. கேசரம் சாதாரணமாக அல்லியிதழ்களத்தனை. சூலகம் மற்ற உறுப்புக்களுக்கு மேலுள்ளது, அல்லது அதற்கு அடியிலிருக்கும் ஆதான மண்டலத்தில் (Disc) சிறிதளவோ நிரம்பவோ அழுந்தியிருக்கும். சூலிலை 3-1. சூற்பை 1 அல்லது 2-6 அறைகள் உள்ளது. அறைக்கு ஒரு சூல் இருக்கும். பெரும்பாலும் கனிக்கு ஒரு சூலே முதிரும். கனி உள்ளோட்டுத் தசைக்கனி அல்லது கொட்டை. கொட்டை சிலவற்றில் வெடிக்கும்.
கனிகள் முதிரும் போது அரிதாகவே வெடிக்கும். மேலும் பெரும்பாலும் உள்ளோட்டுச் சதைக்கனி ஆகும்.
வித்துப் பூச்சுகள் மிகவும் மெல்லியவை. இந்தக் குடும்பத்தில் வித்தகவிழையம் சிறியதாகவோ, இல்லாமலோ கூட இருக்கும். வித்திலைகள் சதைப்பற்றுள்ளவை. முளையத்தைச் சுற்றி வெண்ணிழையம் இல்லாமல் விதைகள் தனித்து இருக்கும்.
குறிப்புகள்
பகுப்பு:தாவரக் குடும்பங்கள்
டைடல் பூங்கா, சென்னை
டைடல் பூங்கா (Tidel Park) சென்னையின் தரமணி பகுதியில் அமைந்த தகவல் தொழில்நுட்பக் கட்டிடம் ஆகும். ராஜீவ் காந்தி சாலையில் அமைந்துள்ள இக்கட்டிடம் 2000இல் திறக்கப்பட்டது. டைடல் பார்க், ஆசியாவில் உள்ள மிகப்பெரிய தகவல் தொழில்நுட்பக் கட்டிடங்களில் ஒன்றாகும். இக்கட்டிடம், 119,000 சதுர மீட்டர் பரப்பளவில் அமைந்துள்ளது. இது, சென்னை விமான நிலையதிலிருந்து 14 கிமீ தொலைவிலும், சென்னைத் துறைமுகத்திலிருந்து 16 கிமீ தூரத்திலும் உள்ளது.
முதலாம் கோபாலன்
முதலாம் கோபாலன் என்பவர் பாலப் பேரரசினை வங்காளத்தில் கி.பி 8-ம் நூற்றாண்டில் நிறுவினார். இவரது பெயரில் உள்ள கடைசியில் உள்ள பால என்னும் சொல் பாதுகாவலன் என்பதை குறிக்கும். இவரை தொடர்ந்து அரசாள வந்தவர்கள் பால என்னும் அடைமொழியை கொண்டனர். இவர் கி.பி 750-ஆம் ஆண்டில் மக்களால் தேர்ந்தெடுக்கப்பட்டு பதவிக்கு வந்தார். இவர் தான் வங்காளத்தின் முதல் சுதந்திர அரசன் அவார்.
தொடக்கம்
கோபாலனின் தெளிவான வாழ்கையை பற்றி மூலம் கிடைக்கப் பெறவில்லை. இவரைப் பற்றி பிற்காலத்திய இலக்கிய மேற்கோள்களிலும் கல்வெட்டுகளிலும் மட்டுமே தகவல்கள் கிடைத்திருகின்றன. இவரின் தந்தைப் பெயர் வப்யாதா மற்றும் இவரது பாட்டனார் பெயர் தயிதவிஷ்ணு. இத்தகவல்கள் கலிம்பூர் செப்பு பட்டயத்தில் கண்டெடுக்கப்பட்டது.
தேர்தல்
கௌட மன்னன் சௌசாங்கா இறந்த பிறகு வங்காளத்தில் சரியான ஆட்சி ஒரு நூற்றாண்டு காலமாக அமையவில்லை. குழப்பமும் அராஜகமும் நிறைந்த காலமாக இருந்தது. இந்த காலகட்டத்தை சமஸ்கிருதத்தில் மிட்ச சயனம் என கலிம்பூர் பட்டயம் குறிபிட்டுள்ளது. இந்த காலகட்டத்தில் தான் கோபால கி.பி 750-இல் ஆட்சியை கைப்பற்றினார். இவர் நேரிடையாக மக்களால் தேர்ந்தெடுக்கப்பட்டதாக திபெத்திய பௌத்தர் இயாமா தரந்தா, 800 ஆண்டுகளுக்கு பின்னர், கூறியுள்ளார். ஆனால் ஒரு சிலர் கோபால தேர்ந்தெடுக்கப்பட்ட பிரதிநிதிகளால் அரசனாக முடிசூட்டப்பட்டார் எனவும் கூறுகின்றனர்.
ஆட்சிகாலம்
கோபால 27 வருடங்கள் ஆட்சி செய்த பின் தனது எண்பதாவது அகவையில் இறந்தார் என "மஞ்சுசிரிமுலகல்பா" என்னும் நூல் கூறுகிறது. இவருடைய வாழ்க்கை பற்றி முழுமையாக தெரியவில்லை. ஆனால் இவர் இறக்கும் போது இவருடைய மகனான தர்மபாலவிற்கு ஒரு பெரும் சாம்ராஜ்யத்தை ஒப்படைத்து விட்டு சென்றார். தர்மபால தன் தந்தை விட்டு சென்ற அரசை இன்னும் வளர்த்து அக்கால இந்தியாவில் ஒரு பேரரசாக உருமாற்றினார்.
மதம்
இவர் பௌத்த மதத்தை சேர்ந்தவர் ஆவார்.
சான்றுகள்
பகுப்பு:அரசர்கள் பகுப்பு:வங்காளம் பகுப்பு:இந்திய அரசர்கள்
மல்லசமுத்திரம் அங்காளம்மன் கோயில்
மல்லசமுத்திரம் அங்காளம்மன் கோயில் தமிழ்நாட்டில் நாமக்கல் மாவட்டம், மல்லசமுத்திரம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. சிவராத்திரி ( மாசி) மாதம் முக்கிய திருவிழா நடைபெறுகிறது.
மேற்கோள்கள்
பகுப்பு:நாமக்கல் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
முதலிக் காமிண்டன்
முதலிக்காமிண்டன் என்பது பருத்திப்பள்ளி என்னும் ஊரில் வாழ்ந்த செல்லன் என்பானுக்குத் தரப்பட்ட ஒரு பாராட்டு விருது. இதனை வழங்கியவர் கிருஷ்ணதேவராயர். தாராபுரம் என்னும் தென்கரையூரில் நடைபெற்ற போரில் இந்தச் செல்லன் படை ஒன்றைத் திரட்டிக்கொண்டு வந்து பகைவரை வென்றான். இதனைப் பாராட்டிக் கிருட்டிணதேவராயர்
முதலிக் காமிண்டன் என்னும் விருதினைச் செல்லனுக்கு வழங்கினார். இந்தச் செய்தியைக் கொங்கு மண்டல சதகம் படல்களில் ஒன்று தெரிவிக்கிறது.
புதுமைப் படை வேட்டுவர் சூழத் தாராபுரத்துடனே சதுரமிகு படையால் சமராற்றிச் சயம் பெறவே முதலிக்காமிண்டன் எனக் கிருஷ்ணராயர் மொழி விருதை மதிகொள் பருத்திப் பளிச் செல்லனும் கொங்கு மண்டலமே. 74
மேற்கோள்கள்
பகுப்பு:விருது பெற்ற தமிழர்கள்
டெனிஸ் ஹில்-வுட்
டெனிஸ் ஹில்-வுட்  (Denis Hill-Wood , பிறப்பு: சூன் 25 1906, இறப்பு: மே 5 1982), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 12 முதல்தர துடுப்பாட்டப் போட்டிகளில் கலந்து கொண்டுள்ளார். 1928-1929 ஆண்டுகளில், இங்கிலாந்து முதல்தர துடுப்பாட்ட உறுப்பினராக முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
டெனிஸ் ஹில்-வுட் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 7, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1906 பிறப்புகள் பகுப்பு:1982 இறப்புகள் பகுப்பு:டெர்பிசையர் துடுப்பாட்டக்காரர்கள் பகுப்பு:ஆக்சுபோர்டு பல்கலைக்கழகத் துடுப்பாட்டக்காரர்கள்
ஆஸ்னட் எல்கபீர்
ஆஸ்னட் எல்கபீர் (Osnat Elkabir) ஒரு இசுரேலியப் பாடகரும், நடனக் கலைஞரும், ஓவியரும், நாடக இயக்குனரும் ஆவார். இவர் பத்து ஆண்டுகளுக்கும் மேலாக இந்தியாவில் பாரம்பரிய இந்திய நடனத்தையும், இசையையும் பயின்றார். தற்போது இவர் டெல் அவிவ் பல்கலைக்கழகத்தில் இந்திய நாடகம், நடனம் மற்றும் இசையைக் கற்பிக்கிறார்.
படிப்பும், ஆரம்பகால வாழ்க்கையும்
1990 ஆம் ஆண்டில் இந்தியாவுக்கு வந்த இவர் உத்தரபாராவில் (கொல்கத்தாவுக்கு அருகிலுள்ள ஒரு சிறிய நகரம்) புத்ததேவ் சைதன்யா என்பவரிடமிருந்து பிரமாரி ஓவியம் படிக்கத் தொடங்கினார். புகழ்பெற்ற கலைக் குடும்பத்திலிருந்து வந்த புத்ததேவ் ஒரு ஓவியரும், நடனக் கலைஞரும், இசைக்கலைஞருமாவார். அவர் தனது தந்தையின் பிரமாரி ஓவியத்தின் நுட்பத்தை உருவாக்கினார். இது தாந்த்ரீக தாக்கங்களுடன் மேம்பட்ட முறைகளை அடிப்படையாகக் கொண்டது. தனது ஓவியப் பாடங்களைத் தொடர்ந்து, ஆஸ்னட், புத்ததேவிடமிருந்து பிரமாரி கதக் நடனத்தைப் படிக்கத் தொடங்கினார். இவர் தனது ஆசிரியருடனும், அவரது மனைவியான, ஜெர்மனியில் பிறந்த கிறிஸ்டா சைதன்யா ஆகியோருடன் இந்தியாவில் பல்வேறு இடங்களில் நிகழ்ச்சிகளை நடத்தினார்.
1990 களில் இவர் பிஜ்னாவின் மறைந்த இராஜாவான சத்ரபதி சிங்கிடமிருந்து பக்கவாத்தியம் கற்றுக் கொண்டார். இந்திய இசை மற்றும் நடனம் ஆகியவற்றில் தனது இளங்கலை மற்றும் முதுகலை பட்டங்களைப் பெற்றார். மேலும் புகழ்பெற்ற துருபாத் பாடகரும், மறைந்த ஜியா மொஹியுதீன் தாகரின் சீடரும், பனாரசு இந்து பல்கலைக்கழகத்தில் இசை பீடத்தின் தலைவருமான பேராசிரியர் இரித்விக் சன்யால் என்பவரிடமிருந்து  துருபாத் பாடலைப் பயின்றார்.
கலைச் செயல்பாடு
thumb| [[கங்கை ஆறு|கங்கை ஆற்றில் துருபாத் பாடுகிறார்]] 1990களின் பிற்பகுதியிலிருந்து, இவர் தனது நேரத்தை இந்தியாவிற்கும் இசுரேலுக்கும் இடையில் பிரித்து வருகிறார். இவர் இசுரேல் மற்றும் வெளிநாடுகளில் பல்வேறு இடங்களில் இந்திய பாரம்பரிய நடனம் மற்றும் துருபாத் பாடல் நிகழ்ச்சிகளை நிகழ்த்தி வருகிறார். ரிமோன் ஜாஸ் இசை மற்றும் தற்கால இசைக்கானப் பள்ளி, லெவின்ஸ்கி கல்லூரி, டெல் அவிவ் பல்கலைக்கழகம் மற்றும் பல்வேறு நிறுவனங்களில் விரிவுரை மற்றும் கற்பித்தல் பணிகளையும் மேற்கொள்கிறார்..
2003ஆம் ஆண்டில், வேர் தி டூ ரிவர்ஸ் மீட், என்ற இவரது இந்திய நினைவுக் குறிப்புகளைப் பற்றிய புத்தகம் வெளியிடப்பட்டது. 2004ஆம் ஆண்டில் இவர் தொடக்கப் பள்ளிக்கான இந்திய புவியியல் பாடப்புத்தகத்தின் வடிவமைப்பில் ஸ்வியா பைன் என்பவருட இணைந்து பணியாற்றினார். தற்போது இவர் டெல் அவிவில் வசிக்கிறார். தற்போது குழந்தைகள் பல்லூடகத் திட்டத்தில் பணிபுரிகிறார்.
வெளி இணைப்புகள்
பகுப்பு:நாட்டுப்புற நடனக் கலைஞர்கள் பகுப்பு:வாழும் நபர்கள்
கிம் இல் சுங்
கிம் இல் சுங் (Kim Il Sung) (15 ஏப்ரல் 1912 – 8 சூலை 1994) வட கொரியாவின் முதல் அதிபர் ஆவார். கொரிய அரசியல்வாதி மற்றும் வட கொரியா நிறுவனத் தலைவர் ஆவார். இவர் வட கொரியாவின் பிரதம அமைச்சராக 1948 முதல் 1972 முடியவும், பின்னர் வட கொரிய அதிபராக 1972 முதல் 1994ல் இறக்கும் வரை ஆட்சி செய்தார். மேலும் இவர் வட கொரிய தொழிலாளர் கட்சியின் பொதுச் செயலாளராக 1949 முதல் 1994 முடிய பதவியில் இருந்தவர்.
கொரியாவில் ஜப்பானின் ஆட்சி (1910-1945) முடிந்த போது, கிம் இல் சுங் 1950ல் தென் கொரியா மீது படையெடுத்தார். கொரியப் போரில் (1950-1953) தென் கொரியாவுக்கு ஆதரவாக ஐக்கிய நாடுகள் அவையின் சார்பாக ஐக்கிய அமெரிக்கப் படைகளும், வட கொரியாவுக்கு ஆதரவாக சோவியத் படைகளும் போரிட்டது.
கிம் இல் சுங் தன்னை வழிபடும் முறையை வட கொரியா மக்களிடத்தில் பரப்பினார். 1980ல் தனது மூத்த மகன் கிம் ஜொங்-இல்லை கொரியத் தொழிலாளர் கட்சியின் அரசியல் குழுவின் தலைவராக தேர்வு செய்ய உதவினார். மேலும் கிம் ஜொங்-இல்லை தனது அடுத்த அரசியல் வாரிசாக அறிவித்தார்.
கிம் இல் சுங்கின் மறைவிற்கு பிறகு அவரது மூத்த மகன் கிம் ஜொங்-இல் 9 ஏப்ரல் 1993  அன்று வட கொரியா அதிபராக பதவியேற்றுக் கொண்டார். கிம் ஜொங்-இல் வட கொரியாவின் அதிபராக பொறுப்பேற்றதும், தனது தந்தையும், முன்னாள் வட கொரிய அதிபரான கிம் இல் சுங்கின் பிறந்த நாளை ஒவ்வொரு ஆண்டும் மக்கள் கொண்டாடுவதற்கு வசதியாக வட கொரியா முழுவதும் பொது விடுமுறை அறிவித்தார். 1998ல் கிம் இல் சுங்கின் மறைவிற்கு 4 ஆண்டுகள் கழித்து கிம் இல் சுங் கொரியக் குடியரசின் நித்திய அதிபர் என அறிவிக்கப்பட்டார்.
மேற்கோள்கள்
பகுப்பு:வட கொரியா பகுப்பு:1912 பிறப்புகள் பகுப்பு:1994 இறப்புகள் பகுப்பு:தனிநபர் வழிபாடு
சிற்றிஸென்டியம்
சிற்றிஸெண்டியம் திட்டமானது விக்கிப்பீடியாவை உருவாக்கியவர்களுள் ஒருவரான லாரி சாங்கரினால் செப்டம்பர் 15, 2006 அன்று முன்மொழியப் பட்டதிட்டமானது விக்கிப்பீடியாவின் ஓர் கிளைத் திட்டமாகும். இத்திட்டமானது மக்களால் (Citizen) சுருக்கமாக (Compendium) எடுத்துரைத்தல் என்ற பொருள்படும்
இத்திட்டத்தின் இயல்புகள்
Citizendium.org இன் கருத்துப் படி இது விக்கிப்பீடியாவின் ஓர் கிளைத்திட்டமாகவே ஆரம்பிக்கப்படும். குனூ கட்டற்ற அனுமதி மூலம் ஆங்கில விக்கிப்பீடியாவின் தேர்ந்தெடுக்கப் பட்ட கட்டுரை அல்லாது ஓவ்வொரு கட்டுரையும் சிற்றிஸெண்டியத்தில் சேமிக்கப் படும். எனினும் சிற்றிஸெண்டியம் குழு மின்னஞ்சலில் உள்ளவர்களின் கருத்துப் படி ஆங்கில் விக்கிப்பீடியாவில் அநேகமான கட்டுரைகள் கலைக்களஞ்சியத் தரத்தில் இல்லை எனவே எல்லாக கட்டுரைகளையும் இணைப்பது சிற்றிஸெண்டியதின் தரத்தைப் பாதிக்கும் என்று கருதுகின்றார்கள். காலப்போக்கில் சிற்றிஸெண்டியம் திட்டத்தில் மேம்படுத்தப்படாத கட்டுரைகள் விக்கிப்பீடியாவில் இருந்து மேம்படுத்தப் படும்.
இந்தத திட்டத்தில் இலக்கானது துறைசார் வல்லுனர்களைப் பயன்படுத்தி புதிய சுருக்கமாக அறிவைப் பரப்புவதாகும். வல்லுனர்களின் வழிகாட்டல்களில் மக்கள் எழுதும் திட்டமே இதுவாகும். வல்லுனர்களின் கல்வித் தராதரங்கள் திறந்த முறைமூலமாகக் கண்டறியப் படும்.
முன்மொழியப் பட்ட கொள்கைகளும் கட்டமைப்புக்களும்
சிற்றிசெண்டியம் திட்டத்தில் எவரும் எதேச்சையாக எழுதமுடியாது.
பன்மொழிக் கலைக்களஞ்சியம்
ஆரம்பத்தில் ஆங்கிலத்தில் மட்டுமே இருக்கும் இந்தத் திட்ட்மானது பின்னர் ஏனைய மொழிகளுக்கும் விரிவு படுத்தப்படும் என்று எதிர்வுகூறப்படுகின்றது.
கருத்துக்கள்
நியூபீடியா திட்டமும் வல்லுனர்களின் வழிகாட்டலில் இணையமூடான கலைக்களஞ்சியம் ஒன்றை உருவாக்கும் திட்டம் ஆரம்பிக்கப்பட்டு பெரிதாகக் கட்டுரைகள் ஏதும் இல்லாமல் தோல்வியில் இடைநிறுத்தப் பட்டது. இத்திட்டமும் நியூபிடியாக் கொள்கைகளை ஓரளவு கொண்டுள்ளதால் வெற்றிகொள்ளவது அவ்வளவு சுலபமான காரியம அல்லது. தவிர ஆங்கில மொழியிலேயே இன்னமும் இத்திட்டத்தில் கட்டுரைகள் இல்லை தமிழில் வருவதற்கு நீண்டகாலம் எடுக்கலாம் அல்லது தமிழில் வராமலும் போகலாம். இப்போதைக்கு விக்கிப்பீடியாவில் கவனம் செலுத்துவதே நல்லது.
பகுப்பு:ஆங்கில மொழி கலைக்களஞ்சியங்கள்
கோவிந்தவாடி
கோவிந்தவாடி (Govindavadi) என்பது தமிழகத்தின் காஞ்சிபுரம் மாவட்டத்தில் அமைந்துள்ள ஒரு சிற்றூராகும். மேலும் இக்கிராமம் வாலாஜாபாத் ஊராட்சி ஒன்றியத்தில் அமைந்துள்ளது. இக்கிராமமானது காஞ்சிபுரம் சட்டமன்றத் தொகுதிக்கும், காஞ்சிபுரம் மக்களவைத் தொகுதிக்கும் உட்பட்டதாகும். கோவிந்தவாடியில் அமைந்துள்ள கைலாசநாதர் (ம) தட்சிணாமூர்த்தி சுவாமி கோயில் மிகவும் புகழ் பெற்றதாகும்.
குருஸ்தலம் கோயில்
கோவிந்தவாடி உள்ளூர் குருஸ்தலம் கோயிலுக்கு புகழ்பெற்றது. இது இந்து தெய்வம் தட்சிணாமூர்த்திக்கு உரிய கோவிலாகும். கோவிந்த சுமாமி பெருமாள் என்பவரும் அவரது குடும்பத்தாரும் தட்சிணாமூர்த்தி அருளிய வேதங்களை இங்கு பிறருக்கு கற்று கொடுத்ததால் இந்த ஊர் கோவிந்தவாடி என்ற பெயர் பெற்றது.
மேற்கோள்கள்
பகுப்பு:காஞ்சிபுரம் மாவட்டத்தில் உள்ள கிராமங்கள்
சாமுவெல் ஹில்-வுட்
சாமுவெல் ஹில்-வுட்  (Samuel Hill-Wood , பிறப்பு: மார்ச்சு 21 1872, இறப்பு: மே 5 1949), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 34 முதல்தர துடுப்பாட்டப் போட்டிகளில் கலந்து கொண்டுள்ளார். 1894-1902 ஆண்டுகளில், இங்கிலாந்து முதல்தர துடுப்பாட்ட உறுப்பினராக முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
சாமுவெல் ஹில்-வுட் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 7, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1872 பிறப்புகள் பகுப்பு:1949 இறப்புகள் பகுப்பு:டெர்பிசையர் துடுப்பாட்டக்காரர்கள் பகுப்பு:டெர்பிசையர் துடுப்பாட்ட அணித் தலைவர்கள்
பெண்ணியம்
பெண்ணியம் (feminism) என்பது பெண்களை தாழ்வுபடுத்தும் சமூக, அரசியல், பொருளாதார நடைமுறைகள், கட்டமைப்புக்கள் மற்றும் சமத்துவமின்மையை எதிர்க்கும் கவனப்படுத்தும் சமூக, கலாசார, அரசியல் இயக்கங்கள், செயற்பாடுகள், கோட்பாடுகளின் தொகுப்பாகும். ஆண் பெண் சமத்துவத்தில் கவனம் செலுத்தும் கோட்பாடாகவும் இது வரையறுக்கப்படுவதுண்டு. பெண்ணியத்தை வரையறுப்பதென்பதே கூட சிக்கலானதாக இருப்பதுண்டு.
சமத்துவமின்மையின் மூலங்கள், சமத்துவத்தை அடைவதற்கான வழிமுறைகள், பால் மற்றும் பால்நிலை அடையாளங்களை விமர்சிப்பது, கேள்விக்குட்படுத்துவதற்கான எல்லைகள் போன்றன தொடர்பில் பெண்ணியவாதிகளிடையே கருத்து வேறுபாடுகள் உண்டு. பால் அடையாளங்களான ஆண் - பெண் போன்றவை வெறுமனே சமூகத்தால் கட்டமைக்கப்பட்டவையே என்ற வாதங்களும் உள்ளன.
தற்காலப் பெண்ணியவாதிகள் பெண்ணியத்தை இன, சமூக, கலாசார, மத எல்லைகளைக் கடக்கும் அடிப்படை இயக்கமாகக் கருதுகின்றனர். ஒரு வினைத்திறன்மிக்க பெண்ணிய இயக்கமானது வன்புணர்ச்சி, தகாப்புணர்ச்சி, பாலியற் தொழில் போன்ற பொதுப்பிரச்சினைகளையும் குறித்த சமூகங்களுக்குரிய சிறப்புப் பிரச்சினைகளையும் கவனத்திலெடுக்க வேண்டும் என்றும் இவர்கள் வாதிடுகின்றனர்.
பெண்ணியம்-சொல் விளக்கம்
Feminism என்னும் ஆங்கிலச் சொல் Femina எனும் இலத்தீன் மொழியிலிருந்து உருவானது. இதன் பொருள் பெண்மைக்குரிய இயல்புகளை உடையவள் என்பதாகும். இச்சொல் தமிழில் பெண்ணியம், பெண்ணிலைவாதம், பெண் நிலை ஏற்பு, மகளிரியல், பெண் நலக்கொள்கை ஆகிய சொற்களால் அழைக்கப்பட்டு வருகிறது.
பெண்ணியம் என்ற சொல் நடப்பில் நிலைபெற்று விட்டது என்பதாலும், கருத்துக் குழப்பத்திற்கு இடம் தராமல் தெளிவாக உள்ளதாலும் பெமினிசம் என்கிற ஆங்கிலச் சொல்லின் தமிழ் இணைச் சொல்லாக இது வழங்கப்பட்டு வருகிறது. பெமினிசம் என்பதற்கு பெண்ணியம் என்பதே பொருத்தமான கலைச் சொல்லாகும்.
பெண்ணியம்-கருத்து விளக்கம்
பெண்ணியம் என்பது பெண்களின் எல்லாச் சிக்கல்களையும் புரிந்துகொண்டு அவற்றைக் களைய முற்படும் இயக்கமாகும்.அதன்மூலம் உலகளவில் அரசியல், பண்பாடு,பொருளாதாரம், ஆன்மீகம் ஆகியவற்றில் நல்ல மாற்றத்தை உருவாக்கிட முடியும். சார்லட் பன்ச் என்பவர், "பெண்ணியம் என்பது பெண்களுக்கான உரிமைகளைப் பெற்றுத் தருவது மட்டுமல்ல, சமூகத்தையே மாற்றியமைக்க முயல்வதாகும்" என்று எடுத்துரைப்பார்.
தெற்காசிய நாடுகள், பெண்கள் சமூகம், அலுவலகம், குடும்பம் போன்றவற்றில் ஒடுக்கப்படுவது பற்றிய விழிப்புணர்ச்சியையும் அத்தகைய இழிவுபடுத்தும் போக்கினை மாற்றியமைக்க ஆண்களும் பெண்களும் ஒருவரையொருவர் புரிந்துகொண்டு செயல்படும் தன்மையைப் பெண்ணியம் கொண்டுள்ளது.
பெண்ணியமும் அதன் நோக்குகளும்
பெண்ணியமானது பல்வேறு குறிக்கோள்களை உள்ளடக்கியதாக உள்ளது. அவையாவன:
பெண்ணியத்தின் தோற்ற வளர்ச்சி
தொடக்கக் காலத்தில் மனித குலம் தாய்வழிச் சமூகமாக இருந்துள்ளது. பெண்ணே குடும்பத்தை வழி நடத்தித் தலைமைப் பொறுப்பில் இருந்திருக்கின்றாள். இவை மானுடவியல் ஆய்வாளர்களின் கருத்துக்களாக உள்ளன. பின்னர், பல்வேறு சமூக மாற்றத்தால் தாய்வழிச் சமூகம் வீழ்ச்சி கண்டது. நாடெங்கிலும் பெண் கொடுமைகளுக்கு ஆட்பட்டாள். சீனாவில் பெண்கள் வீட்டைவிட்டு ஓடிவிடாமலிருக்க இளம் வயதிலேயே காலை மடக்கி முடமாக்கிவிடுவதாகக் கூறப்படுகிறது. அந்தந்த நாட்டின் சூழலுக்கேற்ப பெண் சமுதாயம் பல கொடுமைகளை அனுபவித்தது. இவ்வகையான பெண்ணின கொடுமைகளுக்கு எதிராக, பதினெட்டாம் நூற்றாண்டின் இறுதிப் பகுதியில் உலகெங்கிலும் எதிர்ப்புக் குரல்கள் எழுந்தன. 1885 ஆம் ஆண்டு காசிம் அமீன் என்பவர் புதுமைப்பெண் (THE NEW WOMAN) என்றொரு நூலை எழுதினார். இந்நூல் மனித சமுதாயத்தில் ஒருவித விழிப்புணர்வைத் தோற்றுவித்தது.
பிரான்சு நாட்டைச் சேர்ந்த சிமோன் டி பேவர் இரண்டாவது பாலினம் (The Second Sex:1949) என்ற நூலை எழுதினார். இந்த நூலை முன்னோடியாகக் கொண்டு, பெண்ணியம் ஓர் அறிவார்ந்த கொள்கையாகவும் போராட்டக் கருவியாகவும் முன்வைக்கப்பட்டது.
1871இல் பிரான்சில் பெமினிசம் என்ற சொல் அறிமுகப்படுத்தப்படுகிறது. 1872இல் அலெக்சாண்டர் டூமஸ் பில்ஸ் என்ற பிரெஞ்சு எழுத்தாளர், பெண்கள் ஆண்களால் வழிநடத்தப்படுகிறார்கள் என்று கருத்துத் தெரிவித்துள்ளார். 1840இல் பெண்களின் உரிமைக்கான இயக்கம் தொடங்கப்பட்டது. எனினும், பத்தொன்பதாம் நூற்றாண்டின் இடைப்பகுதியில்தான் பெண்ணின் இருப்பு நிலை குறித்த அடைமொழி, பண்பு சார்ந்து தங்களைத் தாங்களே பேசிக்கொள்வதும், சமூக பொருளாதார நிலைகுறித்த கேள்விகள் தொடர்ந்து தீவிரமாகச் சிந்திக்கப்பட்டன. இந்தியாவில் “பெண்ணியம்” என்ற சொல் 1960க்குப் பிறகே அதிகமாகப் பேசப்பட்டது.
பெண்ணியக் கருத்தாக்க நிலைகள்
பெண்ணியம் ஆணுக்கு எதிரானது அன்று. ஆணாதிக்கத்தை எதிர்ப்பதாகும். பெண்ணியத்தின் தளம் விரிந்து பரந்தது. பெண்ணியவாதிகளால் குறிப்பிடப்பெறும் கருத்தாக்கங்கள் பலவுண்டு. இவர்கள் உடல், உள ரீதியில் அடக்கப்பட்ட பெண்ணின் சமூகப் பொருளாதார நிலையை அறிந்து கொள்ளப் பயன்படும் பெண்ணியக் கருத்தாக்கங்களைப் பின்வருமாறு வகைப்படுத்துகின்றனர்.
பக்தி இயக்க காலத்தில் தோன்றிய பெண் கவிஞர்கள்
இத்தகையோர் இறைவனை நோக்கி காதல் பக்தியுடன் பாடியப் பாடல்கள் குறிப்பிடத்தக்கவையாகும். இவற்றின் பாடுபொருளாவது பரமாத்மாவை அடையப்பெறுவதாகும். "இயற்கை என் கருப்பை அதில் சிந்தும் வித்துகளின் தந்தையும் நானே' என்று பகவத் கீதையின் கிருஷ்ணன் உரைக்கும் தத்துவமானது ஆண், பெண் உறவையும் ஆணின் சமூக மேலாண்மையையும் காட்டுவதாக உள்ளது.
இந்தியத் தேசியமும் இந்தியப் பெண்ணியமும் ஒரே காலகட்டத்தில் கட்டமைக்கப்பட்டது. மேலைநாட்டுப் பெண்ணியத்திற்கு எதிராக இந்தியப் பெண்ணியம் உருவாக்கப்பட்டது. பெண்மையின் வலிமையைச் சக்தியை அடிப்படையாகக் கொண்டே இந்திய நாகரிகம் என்னும் மாளிகை எழுப்பப்பட்டிருக்கிறது என்று சரோஜினிதேவி போன்றவர்கள் குரல் கொடுத்தனர்.
இந்தப் பின்னணியில்தான், பெண் தெய்வமாக்கப்பட்டாள்; சக்தியின் வடிவமாக கொண்டாடப்பட்டாள். இக்கருத்துருவாக்கங்கள் இந்தியப் பெண்ணியத்தின் அடையாளமாக முதன்மைப்படுத்தப்பட்டன. இந்தியப் பெண்ணியமானது இந்திய விடுதலைப் போராட்ட வரலாற்றுடன் இணைந்தே வளர்த்தெடுக்கப்பட்டது.
ஆணுக்கு ஒரு நீதி, பெண்ணுக்கு ஒரு நீதி என்று வகுத்து பெண்ணடிமைத்தனத்தைச் சட்டமாக்கியிருந்த மனுநீதியை எதிர்த்துக் குரல் கொடுக்கும் போக்குகள் ஆங்கில ஆட்சிக்குப் பின்னரே பெண்களிடையே ஏற்பட்டது. பெண்களுக்கு சுதந்திரம், சம உரிமை, விதவை மறுமணம், உடன்கட்டை எதிர்ப்பு, பெண்கல்வி முதலானவற்றில் பெண்ணியம் விழிப்புணர்வு பெற்றது. சுவர்ணகுமாரிதேவி தலைமையில் 1886-இல் பெண்கள் கூட்டமைப்பு உருவாக்கப்பட்டது. அதன்பின், 1917 மே 8ஆம் நாள் சென்னையில் அன்னி பெசன்ட் தலைமையில் இந்தியப் பெண்கள் கூட்டமைப்பு என்கிற அமைப்பு உருவானது. ஜாலியன் வாலாபாக் படுகொலைக்குப் பின்னர் ஏற்பட்ட இந்திய தேசிய எழுச்சியில் தான் முதன் முதலில் இந்தியப் பெண்கள் போராட்டக் களத்தில் முழுவதுமாகப் பங்கேற்றனர். ஆங்கிலேயர் கொண்டுவந்த நிறுவனக் கல்வி முறையும் பெண்களின் விழிப்புணர்வுக்கு தூண்டுகோலாக அமைந்தது.
தமிழ்ச் சூழலில் பெண்ணியம்
பெண்ணியமானது தமிழ்ச்சூழலில் இலக்கியம், அரசியல் ஆகிய இரு தளங்களில் பரவலாகச் செயற்பாட்டில் இருக்கிறது. பெண் நிலைப் பார்வை குறித்த பிரக்ஞையும் தேவையும் அதிகரித்துவரும் வளர் நிலையில் ஏராளமான பெண்கள் பங்குபெற்றும் இலக்கிய இயக்கங்களும் அரசியல் இயக்கங்களும் தமிழ்ச்சூழலில் உருவாகி வருகின்றன.
சமூக தாக்கம்
பெண்ணிய இயக்கங்களால் மேற்கத்திய நாடுகளில் பெண்களுக்கு ஓட்டுரிமை, தேர்தலில் போட்டியிடும் அனுமதி, குழந்தை பெற்றுக்கொள்வதில் தன்னுரிமை, சொத்துரிமை, சம்பளத்தில் பாலியல் பாகுபாடின்மை போன்றவற்றை பெறமுடிந்தது. இந்தியச்சூழலில் ஓட்டுரிமையும், தேர்தலில் போட்டியிடும் உரிமையும் பெண்ணிய பார்வை கொண்ட நேரு, அம்பேத்கர் போன்றோர் இருந்ததால் எளிதாக பெண்களுக்கு கிடைக்கப்பெற்றன. சொத்துரிமை பெயரளவில் சட்டத்தில் உள்ளன. எல்லாப் பெண்களுக்கும் சொத்துரிமை சட்டத்தில் உள்ளது போல் கிடைப்பதில்லை.
பெண்ணியத்தின் வகைப்பாடுகள்
பெண்ணியம் சார்ந்து இயங்கும் சக்திகளின் சமூக, அரசியல், கோட்பாட்டுச் சார்பு நிலைகளைக்கொண்டு பெண்ணியம் பல வகைப்பாடுகளுள் அடக்கப்படுகிறது. விமர்சனம், ஆய்வு முயற்சிகளை இலகுபடுத்தவும், வேறு பல தேவைகளுக்குமாகச் செய்ய்ப்படும் இத்தகைய வகைப்படுத்தல் முழுமையானதாக இருக்க வேண்டும் என்ற அவசியம் இல்லை.
மேற்கோள்கள்
* பகுப்பு:பாலினம் பகுப்பு:வரலாற்றில் பெண்கள் http://ennumelutthum.blogspot.com/2023/03/blog-post.html
முக்தி குப்தேசுவர் கோவில்
முக்தி குப்தேசுவர் கோவில் (Mukti Gupteshwar Mandir, முக்தி குப்தேஷ்வர் மந்திர்) அவுஸ்திரேலியாவில் மனிதர்களால் அமைக்கப்பட்ட ஒரே இந்துக் குடைவரைக் கோயில் ஆகும்.
வரலாறு
இக்கோயில் அவுஸ்திரேலியாவில் சிட்னி மாநகரத்தின் புறநகர்ப் பகுதியான மின்டோ என்னுமிடத்தில் அமைந்திருக்கிறது. இங்கு கருவறையில் 13 ஆவது ஜோதிர்லிங்கம் தாபிக்கப்பட்டுள்ளது. தற்போதைய படைப்பு அழிப்புச் சக்கரத்தில் 13 ஆவது ஜோதிர்லிங்கமே இறுதியானதும் இந்தியாவுக்கு வெளியே அமைந்துள்ளதுமாகும். இது காலஞ்சென்ற நேபாள மன்னரான பிரேந்திராவினால் அவுஸ்திரேலியாவுக்கு அன்பளிப்பாக வழங்கப்பட்டது. இந்த 13 ஆவது ஜோதிர்லிங்கத்தின் பெயர் "முக்தி குப்தேஸ்வரர் மகாதேவ்" என்பதாகும். அதாவது குகையின் கடவுளான சிவன் என்பது இதன் பொருள். இங்கு குகை என்பது உருவகமாக ஆத்மாவைக் குறிக்கிறது. இந்த வகையில் இங்கு கோயில் கொண்டுள்ள 13வது ஜோதிர்லிங்கமானது சுயம்புவாக உருவான லிங்கமாகும். தொல்பொருள் ஆய்வின்படி 220-240 கோடி வருடங்களின் முன் இது பாறைகளின் மத்தியில் உருவானது எனக் கருதப்படுகிறது.
அமைப்பு
இங்கு கருவறையில் 13வது ஜோதிர்லிங்கம் அமைந்துள்ளது. ஏனைய 12 ஜோதிர்லிங்கங்களின் மாதிரி வடிவங்களும் இங்கு உள்ளன. அவை தவிர சிவனின் உருத்திர நாமங்களைப் பிரதிநிதித்துவப்படுத்தும் 108 லிங்கங்களும் 1008 சகஸ்ரநாமங்களைப் பிரதிநிதித்துவப்படுத்தும் அமைப்புகளும் இங்கு உள்ளன. இவை ஒவ்வொன்றிற்கும் சிறிய கோயில்கள் இங்குள்ளது. அதாவது முக்தி குப்தேஸ்வரர் கோயிலுக்குள் 1128 சிறிய கோயில்கள் உள்ளன. இது மிகவும் தனித்துவமான ஓர் அமைப்பாகும். கருவறையில் 10 மீட்டர் ஆழமுள்ள ஒரு நிலவறையமைப்பு உள்ளது. அதில் 'ஓம் நமசிவாய' என்று உலகம் முழுவதிலுமுள்ள 2 மில்லியன் பக்தர்கள் தத்தமது கைபட எழுதியவை உள்ளது. அத்துடன் அவுஸ்திரேலியாவிலுள்ள முக்கிய நதிகள் உட்பட 81 நதிகளிலும் 5 சமுத்திரங்களிலும் பெறப்பட்ட நீரும், 8 பெறுமதி வாய்ந்த உலோகங்களும் ஞானிகள் மற்றும் முக்கியமானவர்களது நல்லாசிகளும் இங்கு சேமித்து வைக்கப்பட்டுள்ளது. இந்த மகாதேவ மந்திருக்கு அருகில் மாதா மந்திர், ராம்பரிவார் மந்திர், கணேஷ மந்திர் ஆகியனவும் உள்ளன.
பூசைகள்
தினமும் இங்கு காலையில் புரோகிதரால் இந்த 13வது ஜோதிர்லிங்கம் உட்பட 1128 சிவ வடிவங்களுக்கும் உணவு படைக்கப்படுகிறது (நைவேத்யம்).
இவற்றையும் பார்க்கவும்
பகுப்பு:ஆத்திரேலிய இந்துக் கோவில்கள் பகுப்பு:சிட்னி பகுப்பு:ஆத்திரேலியாவில் உள்ள சிவன் கோயில்கள்
மையம் மற்றும் மேற்கு மாவட்டம் (ஹொங்கொங் தீவு)
மையம் மற்றும் மேற்கு மாவட்டம் (Central and Western District) ஹொங்கொங்கின் அரசியல் நிலப்பரப்புக்குள் உள்ள பதினெட்டு (18) மாவட்டங்களில் ஒன்றாகும். அதேவேளை ஹொங்கொங் தீவில் உள்ள நான்கு மாவட்டங்களில் ஒன்றும் ஆகும். இந்த மாவட்டங்களில் மக்கள் தொகை 2001 ஆம் ஆண்டில் கணிப்பின் படி 261,884 ஆகும். ஹொங்கொங்கில் மக்கள் அடர்த்தி கூடிய மாவட்டங்களில் இந்த மாவட்டம் இரண்டாம் நிலையில் உள்ளது. இந்த மாவட்டத்தில் படித்தவர்களின் எண்ணிக்கை அதிகம் உள்ள மாவட்டமாகவும், அதிகமான வருமானம் ஈட்டுவோரின் நிலை இரண்டாம் நிலையாகவும் உள்ளது. இதில் மையம் பகுதி வணிகப் பகுதியாகவும், இம்மாவட்டத்தின் மேற்கு பகுதியான செக் டொங் சுயி, கென்னடி பட்டனம், சயி யிங் பூன் போன்ற நகரங்களை உள்ளடக்கியப் பகுதியாகவும் உள்ளது. பிரித்தானியர் ஹொங்கொங்கை கைப்பற்றியப் பொழுது, இப்பகுதி விக்டோரியா நகரம் எனப் பெயரிடப்பட்டது. இப்பெயர் தற்போது பெரும்பாலும் வழக்கில் இல்லை. அத்துடன் பிரித்தானியர் ஹொங்கொங்கை கைப்பற்றி மக்கள் குடியிருப்புக்களை உருவாக்கியப் போது முதல் குடியிருப்பு உருவாக்கப் பகுதிகளில் இந்த மாவட்டமும் ஒன்றாகும்.
சொல்விளக்கம்
"மையம் மற்றும் மேற்கு மாவட்டம்" எனும் சொற்றொடரில் உள்ள "மையம்" எனும் சொல் ஒரிடத்தின் மையத்தைக் குறிக்கிறது எனினும், இம்மாவட்டம் ஹொங்கொங் தீவின் மையத்தில் உள்ள ஒரு நகரமாகவோ அல்லது ஹொங்கொங் ஆட்சிப் பரப்பின் மையமாகவோ அல்லாமல், விக்டோரியா துறைமுகத்திற்கு முகப்பாக உள்ள ஒரு மையம் (Central) எனும் பெயர் வழங்கல் ஊடாக ஏற்பட்ட பெயராகும். இருப்பினும் இந்த நகரை தமிழிலும் பேச்சி வழக்கில் "சென்ட்ரல்" என்றே அழைக்கப்படுகின்றது.
வரலாறு
இன்று மைய மாவட்டமாக விளங்கும் நிலப்பரப்பு பிரித்தானியர் ஆட்சியின் போது விக்டோரியா நகரம் என அழைக்கப்பட்ட இடமாகும். ஹொங்கொங் பிரித்தானியக் குடியேற்ற நாடாக பிரகடனப்படுத்தியதன் பின்னர் மேற்கொள்ளப்பட்ட முதலாவது நகரமயமாக்கல் திட்டம் இந்த மாவட்டத்திலேயே மேற்கொள்ளப்பட்டது. பிரித்தானியர் 1841ல் ஹொங்கொங்கை கைப்பற்றி, பிரித்தானியக் கொடியை பறக்கவிட்டதன் பின்னர், கிட்டத்தட்ட ஆறு மாதங்களின் பின் மையம் பகுதிகளில் உள்ள நிலங்கள் வணிகர்களுக்கு விற்கப்பட்டது. தற்போது பூங்கா வீதி மற்றும் கிளேநியலி வீதி இரண்டும் முதற்கட்டமாக பிரித்தானியரின் போக்குவரத்து தேவைக்காக திறக்கப்பட்டன. அக்காலப்பகுதியில் உருவாக்கப்பட்ட நகரங்களே சய் யிங் பூன், சுங் வான், டய் பிங் சான் மற்றும் மையம் போன்றவைகளாகும்.
1857 களில் இந்த விக்டோரியா நகரப் பகுதியை ஏழு மாவட்டங்களாகப் பிரிக்கப்பட்டன. அதில் ஒன்றுதான் தற்போது மையம் மற்றும் மேற்கு நகரப்பகுதியாகக் காணப்படுகின்றன. இந்த பகுதி முழுமையாகவும் 1860 ஆம் ஆண்டுகளின் சீன வணிகர்கள் விலைக்கு வாங்குவரை ஐரோப்பியர்களின் சொத்தாகவே இருந்தன. இந்த மைய மாவட்டம் ஐரோப்பியர்களின் பிரதான வணிக மாவட்டமாகவே இருந்தது. சீன வணிகர்கள் ஹொங்கொங்கில் நிலைக்கொள்ளத் தொடங்கியதைத் தொடர்ந்து, சீனா மற்றும் ஐரோப்பியா இடையிலான வணிகத் தேவைக்கு ஒரு வங்கி தேவைப்பட்டது. (அபினி வணிகம் உட்பட) அதனால் உருவாக்கப்பட்ட வங்கியே தற்போதும் மையம் நகரத்தில் காணப்படும் ஹொங்கொங் சங்காய் வங்கிக் கூட்டுத்தாபனம் ஆகும். அதனைத் தொடர்ந்து ஹொங்கொங் தீவின் மேற்கு பகுதி சீன வணிகர்களின் வணிக மையமானது. இவ்வாறு மையம் மாவட்டத்தின் வணிகம் மற்றும் பொருளாதார வளர்ச்சி காரணமாக அம்மாவட்டத்தின் பெறுமதி உயரத் தொடங்கியது. அதனால் 1866 களில் இம்மாவட்டத்தைக் காவல் செய்வதற்கும் பாதுக்காப்பதற்கும் என "மாவட்ட கண்காணிப்பு படை" ஒன்று உருவாக்கப்பட்டது.
அரசியல்
ஹொங்கொங் அரசாங்கத்தின் மாவட்ட சபைகளுக்கு பிரதானமான வரையறுக்கப்பட்ட அதிகாரங்களாவன, பிரதானமாக கட்டடங்கள், குன்றுகள், திறந்தவெளி இடங்கள், புணரமைத்தல், பண்பாட்டு செயல்திட்டங்கள், சுற்றுலா துறையை மேம்படுத்தல் போன்றவைகளாகும். அத்துடன் மாவட்ட சபை தேர்தல்கள் ஒவ்வொரு நான்கு ஆண்டுகளுக்கும் ஒரு முறை நடைபெறும். 2003 ஆம் ஆண்டு நடைபெற்ற மாவட்ட தேர்தலின் படி 15 உறுப்பினர்கள் தோற்றதுடன், நான்கு பேர் ஹொங்கொங் அரசால் நியமனம் பெற்றனர்.
வெளியிணைப்புகள்
பகுப்பு:ஹொங்கொங் மாவட்டங்கள் பகுப்பு:சென்ட்ரல் மற்றும் மேற்கு மாவட்டம் பகுப்பு:ஹொங்கொங் தீவு
தேவர்பட்டி சுப்பிரமணியசுவாமி கோயில்
தேவர்பட்டி சுப்பிரமணியசுவாமி கோயில் தமிழ்நாட்டில் தூத்துக்குடி மாவட்டம், தேவர்பட்டி என்னும் ஊரில் அமைந்துள்ள முருகன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:தூத்துக்குடி மாவட்டத்திலுள்ள முருகன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஜுவாலா குட்டா
ஜுவாலா குட்டா (Jwala Gutta, జ్వాలా గుత్తా) ஒரு இந்திய இடக்கை இறகுப்பந்தாட்ட வீரர் ஆவார். இந்திய சீன கலப்பினராகிய குட்டா தேசிய இறகுப்பந்தாட்ட போட்டிகளில் 2010 வரை 13 முறை வென்றுள்ளார். இரட்டையர் ஆட்டக்காரரான இவருடன் சுருதி குரியனும் பின்னர் அசுவினி பொன்னப்பாவும் இணைந்து ஆடியுள்ளனர். அருச்சுனா விருது பெற்ற சேத்தன் ஆனந்தை திருமணம் புரிந்திருந்த குட்டா 2011இல் மணமுறிவு பெற்றார். குண்டே ஜாரி கல்லந்தய்யிண்டே என்ற தெலுங்குத் திரைப்படத்தில் சிறப்புத் தோற்றத்தில் நடித்துள்ளார்.
ஆரம்ப காலம்
ஜுவாலா குட்டா செப்டம்பர் 7, 1983 இல் மகாராட்டிரத்தில் பிறந்து ஆந்திர பிரதேசத்தின் ஹைதராபாதில் வளர்ந்தார். இவரின் தந்தை தெலுங்கர், தாய் சீனர்.
மேற்சான்றுகோள்கள்
பகுப்பு:இந்திய இறகுப்பந்தாட்ட வீரர்கள் பகுப்பு:1983 பிறப்புகள் பகுப்பு:வாழும் நபர்கள் பகுப்பு:Rio Olympic Editathon 2016 பகுப்பு:மகாராட்டிர விளையாட்டு வீரர்கள்
சிறுநீர்க்குறைவு நோய்
சிறுநீர்க்குறைவு நோய் (Oliguria) அல்லது ஹைபோயூரேசிஸ் ("போதிய சிறுநீர்" என்று பொருள்படும் இரு பெயர்கள்) சிறுநீரின் குறைவான வெளியீடு ஆகும். மனிதர்களில், இது மருத்துவ ரீதியாக 80 மில்லி / க்கும் மேற்பட்ட வெளியீடாகவும், 400 மில்லி / நாளிலும் குறைவாகவும் வகைப்படுத்தப்படுகிறது. சிறுநீரகத்தின் குறைவான வெளியீடு காரணமாக, சிறுநீரக செயலிழப்பு, ஹைபோவோலைமிக் அதிர்ச்சி, HHNS ஹைபரோஸ்மோலார் ஹைபர்கிளசிமிக் நொன்கெடிடிக் நோய்க்குறி, பல உறுப்பு செயலிழப்பு நோய்க்குறி, சிறுநீர் தடங்கல் / சிறுநீர் தக்கவைத்தல், DKA, முன் எலெக்ட்ராம்பியா மற்றும் சிறுநீர் பாதை நோய்த்தாக்கம் போன்றவை ஏற்படுகிறது.
ஒலிக்குரியாவுக்கு அப்பால் அனூரியா உள்ளது, இது சிறுநீர் இல்லாதிருப்பதை பிரதிநிதித்துவப்படுத்துகிறது, இது மருத்துவ ரீதியாக 80 அல்லது 100 மில்லி / நாள் என வகைப்படுத்தப்பட்டுள்ளது.
வரையறை
சிறுநீரில் 1 மில்லி / கிலோ / எச் குறைவான அளவு கைக்குழந்தைகளிலும், 0.5 மில்லி / கிலோ / எச் குறைவான அளவு குழந்தைகளிலும், 400 மிலி / மில்லி 0.5 மில்லி லிட்ட்ர்  பொதுவாக பெரியவர்களிலும் காணப்படுகிறது . எடுத்துக்காட்டாக, 70 கிலோ எடையுள்ள பெரியவர்களில் ஒரு வயதுக்கு 0.24 அல்லது 0.3 மில்லி / மணி / கிலோ சமமாகும்என்று அலிக்குரியாவை வரையறுக்கப்படுகிறது.
ஆனுரியா என்பது மருத்துவத்தில் நாள் ஒன்றுக்கு 50மில்லி லிட்ட்ர் குறைவாக சிறுநீர் வெளியேற்றம் எனப் பொருள்படும்.
நோய் கண்டறிதல் அணுகுமுறை
சிறுநீரகத்தின் அல்ட்ராசவுண்ட் பரிசோதனையை தடைசெய்யும் செயல்முறைகளை நிராகரிக்க வேண்டும்.
ஒலிகுரியாவை உருவாக்கும் வழிமுறைகள் உலகளவில் மூன்று வெவ்வேறு வகைகளில் வகைப்படுத்தப்படுகின்றனs:
பிற்போக்குத்தன ஒலிகுரியா
பெறிய அறுவசிகிச்சைக்குப்பின் சாதாரண செயல்பாடுகளை விட மிக குறைவான அளவு சிறுநீர் வெளியேற்றப்படுதல்.
கைக்குழந்தைகளில் சிறுநீர்க்குறைவு நோய்
1 மி.லி. / கிலோ / எச் குறைவாக வரையறுக்கப்படும் போது ஒலியுகூரியா, சிறுநீரில் சிறுநீரக செயலிழப்பு.
மேற்கோள்கள்
பகுப்பு:வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:சிறுநீரக நோய்கள்
வில்பிரெட் ஹில்-வுட்
வில்பிரெட் ஹில்-வுட்  (Wilfred Hill-Wood , பிறப்பு: செப்டம்பர் 8 1901, இறப்பு: அக்டோபர் 10 1980),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 63 முதல்தர துடுப்பாட்டப் போட்டிகளில் கலந்து கொண்டுள்ளார். 1919-1939 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
வில்பிரெட் ஹில்-வுட் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 7, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1901 பிறப்புகள் பகுப்பு:1980 இறப்புகள் பகுப்பு:டெர்பிசையர் துடுப்பாட்டக்காரர்கள் பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள்
மணிகரண்
மணிகரணின் புனிதத் தலங்கள்
மணிகரணில் சிவன், பார்வதி, அனுமான், இராமர், கிருஷ்ணர் மற்றும் விஷ்ணுவிற்கு அர்ப்பணிக்கப்பட்ட பல இந்து சமயக் கோயில்களும் மற்றும் சீக்கிய சமய  குருத்துவாரும் உள்ளது. மணிகரண் வெந்நீர் ஊற்றுகளுக்கும், இயற்கை காட்சிகளுக்கும் பெயர் பெற்றது.
மத மையம்
மணிகரண் இந்துக்கள் மற்றும் சீக்கியர்களுக்கான புனித யாத்திரை மையமாக திகழ்கிறது. வெள்ளம் ஏற்பட்ட பின்னர் மணிகரணில் "மனு" என்பவர் மனித வாழ்க்கையை மீண்டும் உருவாக்கி, அதை ஒரு புனிதப் பகுதியாக மாற்றினார் என்று இந்துக்கள் நம்புகிறார்கள். இது பல கோயில்களையும் ஒரு குருத்வாராவையும் கொண்டுள்ளது. இந்து தெய்வங்களான இராமர், கிருட்டிணன், மற்றும் விஷ்ணு ஆகியோரின் கோயில்கள் உள்ளன. இப்பகுதி அதன் வெப்ப நீரூற்றுகளுக்காக நன்கு அறியப்படுகின்றது.
புராணத்தின் படி, இந்து கடவுளான சிவனும் அவரது துணைவியார் பார்வதியும் பள்ளத்தாக்கில் நடந்து கொண்டிருந்தபோது, பார்வதி தனது காதணிகளில் ஒன்றைக் கைவிட்டார். இந்த நகையை பாம்பு தெய்வமான ஆதிஷேசன் எடுத்துச் சென்றது. பின்னர் நகையுடன் பூமியில் காணாமல் போனார். சிவன் அண்ட நடனம், தாண்டவத்தை நிகழ்த்தியதும், நகையை தண்ணீரின் வழியே வெளியே வீசி ஆதிஷேசன் சரணடைந்தான். அதனால் வெளிப்படையாக 1905 காங்க்ரா பூகம்பம் வரை மணிகரணில் நகைகள் தொடர்ந்து தண்ணீரில் வீசப்பட்டன.
சீக்கியர்கள் நம்பிக்கை
மூன்றாம் உதாசியின் போது, சீக்கிய மதத்தின் நிறுவனர் குரு நானக் 15 அசு 1574 பிக்ராமியில் தனது சீடரான பாய் மர்தானாவுடன் இந்த இடத்திற்கு வந்தார். மர்தானா பசியுடன் இருந்தார். அவர்களுக்கு உணவு கிடைக்கவில்லை. குருநானக் மர்தானாவை lலங்கருக்கு (சமூக சமையலறை) உணவு சேகரிக்க அனுப்பினார். ரோட்டி தயாரிக்க பலர் கோதுமை மாவினை நன்கொடை அளித்தனர். ஒரு பிரச்சனை என்னவென்றால், உணவை சமைக்க நெருப்பு இல்லை. குரு நானக் மர்தானாவிடம் ஒரு கல்லைத் தூக்கச் சொன்னார். அவர் அதற்கு இணங்க, ஒரு சூடான நீரூற்று தோன்றியது. குரு நானக் கூறியபடி, மர்தானா வசந்த காலத்தில் உருட்டப்பட்ட சப்பாத்தி செய்து ந்நிரில் மிதக்க வைக்க கூறினார்.. குருநானக் அவரிடம் கடவுளிடம் பிரார்த்தனை செய்யச் சொன்னார், அவருடைய சப்பாத்திகள் மீண்டும் மிதந்தால், அவர் தனது பெயரில் ஒரு சப்பாத்தியை தானம் செய்வார். அவர் பிரார்த்தனை செய்தபோது அனைத்து சப்பாத்திகளும் முறையாக சுட ஆரம்பித்தன. கடவுளின் பெயரால் நன்கொடை அளிக்கும் எவரும், அவரது நீரில் மூழ்கிய பொருட்கள் மீண்டும் மிதக்கின்றன என்று குருநானக் கூறினார்
இந்துக்களின் நம்பிக்கை
மணிகரணின் புராணக்கதை இவ்வறு கூறுகிறது. ​​சிவபெருமான் மற்றும் பார்வதி தேவி வானில் வலம் வரும் போது, ஒரு காலத்தில் மலைகளால் சூழப்பட்ட மற்றும் பசுமையான பசு8மையான ஒரு இடத்திற்கு வருகின்றனர். அந்த இடத்தின் அழகால் ஈர்க்கப்பட்ட அவர்கள் அங்கே சிறிது நேரம் செலவிட முடிவு செய்தனர். அவர்கள் உண்மையில் பதினொரு நூறு ஆண்டுகள் இங்கு கழித்ததாக நம்பப்படுகிறது.
அவர்கள் இங்கு தங்கியிருந்தபோது, ​​பார்வதி தேவி தனது மணிமாலையை (விலைமதிப்பற்ற கற்களை ) ஒரு நீரோடையின் நீரில் இழந்தார். இழப்புக்கு கோபமடைந்த அவள் அதை மீட்டெடுக்க சிவனிடம் கேட்டாள். பார்வதிக்கு மணியைக் கண்டுபிடிக்க சிவபெருமான் தனது உதவியாளருக்குக் கட்டளையிட்டார். இருப்பினும், அவர்கள் தோல்வியுற்றபோது, ​​அவர் மிகவும் கோபமடைந்தார். அவர் தனது மூன்றாவது கண்ணைத் திறந்தார், இது ஒரு பிரமாண்டமான நிகழ்வு, இது பிரபஞ்சத்தில் அழிவுகளுக்குகு வழிவகுத்தது. சிவபெருமானை சமாதானப்படுத்த பாம்பு கடவுளான ஆதிசேஷ முறையீடு செய்தது. ஆதிசேஷன் அதன் மூலம் கொதிக்கும் நீரின் ஓட்டத்தை உருவாக்கினார். பார்வதி தேவி இழந்த விலைமதிப்பற்ற கற்கள் தோன்றியதன் விளைவாக முழுப் பகுதியிலும் நீர் பரவியது. சிவபெருமானும் பார்வதி தேவியும் இதன் விளைவாக மகிழ்ச்சியடைந்தனர்.
இந்த புராணத்திலிருந்து மணிகரண் என்ற பெயர் உருவானது. நீர் இன்னும் சூடாக உள்ளது மற்றும் மிகவும் நல்லதாக கருதப்படுகிறது. இந்த இடத்திற்கு யாத்திரை முழுமையடைகிறது என்று கருதப்படுகிறது. இந்த இடத்தைப் பார்வையிட்ட பிறகு காசிக்குச் செல்ல வேண்டிய அவசியமில்லை என்றும் நம்பப்படுகிறது. நீரூற்றின் நீருக்கும் நோய் தீர்க்கும் சக்திகள் இருக்க வேண்டும். தண்ணீர் மிகவும் சூடாக இருப்பதால் அதில் அரிசி சமைக்க முடியும்.
வெளி இணைப்புகள்
பகுப்பு:குல்லு மாவட்டம் பகுப்பு:சீக்கியப் புனிதத் தலங்கள் பகுப்பு:இமாச்சலப் பிரதேச சுற்றுலாத் தலங்கள் பகுப்பு:இமாச்சலப் பிரதேச மாநிலத்திலுள்ள ஊர்களும் நகரங்களும் பகுப்பு:இந்து யாத்திரைத் தலங்கள்
கோபால்ட்(II) அயோடைடு
கோபால்ட்(II) அயோடைடு அல்லது  கோபால்டசயோடைடு (Cobalt(II) iodide or cobaltous iodide ) என்பது CoI2  என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். CoI2 சேர்மத்தின் இரண்டு அமைப்பிலான வடிவங்கள் மற்றும் அறுநீரேற்று வடிவம், CoI2(H2O)6 ஆகியன கோபால்ட்டின் முக்கியமான அயோடைடுகளாகும்.
தயாரிப்பு மற்றும் அமைப்பு
கோபால்ட் தூளுடன் வாயுநிலை ஐதரசன் அயோடைடு சேர்த்து சூடுபடுத்துவதால் கோபால்ட்(II) அயோடைடு தயாரிக்கப்படுகிறது. கோபால்ட்(II) ஆக்சைடுடன் அல்லது தொடர்புடைய கோபால்ட் சேர்மங்களுடன் ஐதரயோடிக் அமிலத்தைச் சேர்த்து வினைப்படுத்துவதால் நீரேற்று வடிவ கோபால்ட்(II) அயோடைடு தயாரிக்கப்படுகிறது.
α- மற்றும் β- அமைப்புகள் என்ற இரண்டு பல்லுருவ அமைப்புகளில் கோபால்ட்(II) அயோடைடு படிகமாகிறது.α பல்லுருவ அமைப்பில் உள்ள கோபால்ட்(II) அயோடைடின் கருப்புநிற அறுகோணப் படிகங்கள் காற்றில் படநேர்ந்தால் அடர்பச்சை நிறத்திற்கு மாறுகிறது. α-CoI2 சேர்மத்தை வெற்றிடத்தில் 500 ° செல்சியசு வெப்பநிலைக்குச் சூடுபடுத்துவதால் பதங்கமாதல் நிகழ்ந்து β-பல்லுருவ அமைப்பு கோபால்ட்(II) அயோடை சேர்மம் மஞ்சள் நிறத்தில் உருவாகிறது. இச்சேர்மமும் காற்றில் உள்ள ஈரத்தை உறிஞ்சி பச்சை நிறத்திற்கு மாறுகிறது. β-பல்லுருவ அமைப்பை 400 ° செல்சியசு வெப்பநிலைக்குச் சூடுபடுத்துவதால் α-CoI2  உருவாகிறது
அறுநீரேற்று வடிவ கோபால்ட் (II) அயோடைடானது [Co(H2O)6]2+ மற்றும் அயோடைடு அயனி என்ற தனித்தனி கூறுகளாக  காணப்படுவதை  படிகவுருவியல் முடிவுகள் தெரிவிக்கின்றன.
வினைகள் மற்றும் பயன்கள்
பல்வேறு கரைப்பான்களில் உள்ள நீரைக் கண்டறியும் சோதனையில் நீரிலி வடிவ கோபால்ட் (II) அயோடைடு சிலசமயங்களில் பயன்படுத்தப்படுகிறது. கார்பனைலேற்றம் போன்ற வினைகளில் கோபால்ட் (II) அயோடைடு  வினையூக்கியாகப் பயன்படுத்தப்படுகிறது. இவ்வினையில் இருகீட்டீனுடன் கிரிக்னார்டு கரணி வினைபுரியும் போது இது வினையூக்கியாகச் செயல்பட்டு தெர்பினாய்டுகளை உருவாக்குகிறது
மேற்கோள்கள்
பகுப்பு:கோபால்ட் சேர்மங்கள் பகுப்பு:அயோடைடுகள் பகுப்பு:உலோக ஆலைடுகள்
கிழக்கு மாவட்டம் (ஹொங்கொங் தீவு)
கிழக்கு மாவட்டம் (Eastern District) ஹொங்கொங்கின் அரசியல் நிலப்பரப்புக்குள் உள்ள பதினெட்டு (18) மாவட்டங்களில் ஒன்றாகும். அதேவேளை ஹொங்கொங் தீவில் உள்ள நான்கு மாவட்டங்களில் ஒரு மாவட்டமும் ஆகும். இந்த மாவட்டங்களில் மக்கள் தொகை 2006 ஆம் ஆண்டில் கணிப்பின் படி 587,690 ஆகும். ஹொங்கொங்கில் உள்ள பதினெட்டு மாவட்டங்களில், அதிகமான நடுத்தர வீடமைப்புகளைக் கொண்ட மாவட்டத்தில் மூன்றாம் நிலையில் உள்ளது.
இந்த மாவட்டத்தின் அமைவிடம் ஹொங்கொங் தீவின் வடக்கிழக்காக அமைந்துள்ளது. இந்த மாவட்டம் கவுசவே குடா, டின் ஹாவ், போட்றசு குன்று, வட முனை, குவாறி குடா, சவ் கெய் வான், ஹெங் பா சுன், சய் வான் போன்ற நகரங்களை உள்ளடக்கியதாக உள்ளது.
இந்திய யுரேனிய கழகம்
இந்திய யுரேனிய கழகம் (Uranium Corporation of India) என்பது யுரேனியம் சுரங்கம் மற்றும் யுரேனியம் செயலாக்கத்திற்கான அணுசக்தித் துறையின் கீழ் உள்ள ஒரு பொதுத்துறை நிறுவனமாகும். இந்த நிறுவனம் 1967-ல் நிறுவப்பட்டது. இது இந்தியாவில் யுரேனியம் தாது சுரங்கம் மற்றும் தாதுவைனைத் தோண்டி எடுக்கும் பொறுப்பினைக் கொண்டது. இந்த கழகத்தின் சுரங்கங்கள் ஜாதுகோரா, பதின், நர்வபகார், துராம்திக் மற்றும் பந்துகுராங்கில் அமைந்துள்ளன.
ஜதுகுடா
இது இந்தியாவின் முதல் யுரேனியம் சுரங்கமாகும். இது 1967-ல் தனது செயல்பாட்டைத் தொடங்கியது. இந்த சுரங்கம் சார்கண்ட்டு மாநிலத்தில் உள்ளது. யுரேனியம் தாது செயலாக்கத்திற்குப் பயன்படுத்தப்படும் சுரங்கத்திற்கு அருகிலேயே ஜதுகொடா சுத்திகரிக்கும் ஆலை அமைந்துள்ளது. பதின் மற்றும் நர்வபகார் சுரங்கங்களிலிருந்து எடுக்கப்படும் தாதும் இங்கு தயார்ப்படுத்தப்படுகிறது.
பதின்
இந்த சுரங்கம் ஜதுகுடாவிலிருந்து 3 கி. மீ. தொலைவில் உள்ளது. இது பெரும்பாலான உள்கட்டமைப்பை ஜதுகுடா சுரங்கத்துடன் பகிர்ந்து கொள்கிறது.
நர்வபகார்
இந்த சுரங்கம் ஏப்ரல் 1995-ல் தொடங்கப்பட்டது. இது நாட்டின் அதி நவீன சுரங்கமாக அறியப்படுகிறது.
துரம்திக்
துரம்திக் சுரங்கம் ஜாதுகுடாவிற்கு மேற்கே 24 கி. மீ. தொலைவில் ஹவுரா மும்பை தொடருந்து முதன்மை வழித்தடத்தில் அமைந்துள்ளது. இது 2003ஆம் ஆண்டு தொடங்கப்பட்டது. துராம்தி, பாண்டுஹராங் மற்றும் மொஹுல்டின் சுரங்கங்களிலிருந்து தாதைத் சுத்திகரிப்பதற்காக துரம்திக் ஆலை அமைக்கப்பட்டுள்ளது.
பாக்ஜாதா
பாக்ஜதா சுரங்கம் என்பது சார்க்கண்டின் கிழக்கு சிங்பூம் மாவட்டத்தில் உள்ள ஒரு நிலத்தடி சுரங்கமாகும்.
சர்ச்சைகள்
இந்திய யுரேனிய கழக சுரங்க நடவடிக்கைகள் பொதுமக்களுக்குத் தீங்கு விளைவிக்கும் கதிர்வீச்சை விளைவிப்பதாக உள்ளூர் சமூகத்தின் சில பிரிவுகளிடமிருந்து விமர்சனம் இருந்து வருகிறது. 1998ஆம் ஆண்டு சக்தி நடவடிக்கைக்குப் பிறகு அமெரிக்காவால் அனுமதியளிக்கப்பட்ட 63 இந்திய நிறுவனங்களில் இந்திய யுரேனிய கழக நிறுவனமும் ஒன்று. காசி மலைகளில் இந்திய யுரேனிய கழக சுரங்க நடவடிக்கைகள் உடல்நல பாதிப்புகளை ஏற்படுத்தும் என உள்ளூர் பழங்குடியினரால் கடுமையாக எதிர்க்கப்பட்டது.
வெளி இணைப்புகள்
பகுப்பு:இந்திய அரசுத்துறை நிறுவனங்கள் பகுப்பு:இந்திய சுரங்க நிறுவனங்கள்
இணை (வடிவவியல்)
இணை (parallel) என்ற கருத்து, கணிதத்தின் ஒரு பிரிவான வடிவவியலில் பயன்படுத்தப்படுகிறது. இது யூக்ளிடிய வெளியில் அமையும் இரண்டு அல்லது இரண்டுக்கு மேற்பட்ட கோடுகள் மற்றும் தளங்களின் பண்பினைக் குறிக்கும். இணைகோடுகளும் அவற்றின் பண்புகளும் யூக்ளிடின் இணை அடிக்கோளுக்கு அடிப்படையாக அமைகின்றன. ஒரு தளத்தில் அமையும் இரு கோடுகள் ஒன்றையொன்று சந்திக்காமலோ அல்லது வெட்டிக் கொள்ளாமலோ இருந்தால் அவை இணகோடுகள் எனப்படுகின்றன. thumb|right|150px|மூன்று இணைதளங்கள்.
குறியீடு
இணை என்பதன் குறியீடு: \parallel
(எ-கா): என்பது கோடு AB ஆனது கோடு CD க்கு இணை என்பதைக் குறிக்கும்.
யூக்ளிடிய இணைச் செயற்பாடு
thumb|right|300px| கோடுகள், a மற்றும் b இரண்டும் இணைகோடுகள் என்பதை குறுக்குவெட்டி t இக்கோடுகளை வெட்டும் இடங்களில் சமமான கோணங்களை ஏற்படுவதைக் கொண்டு நிறுவலாம்.
யூக்ளிடிய வெளியில், l மற்றும் m என்ற இருகோடுகளில், m ஆனது l க்கு இணையாக அமைவதை பின்வரும் விளக்கங்களால் வரையறுக்கலாம்.